《明月棹孤舟 送周干夫之包山》
清代·李符

采药名山移棹去。竟不待、石邮风住。缥缈无双，洞天第九，真胜一拳秦驻。

带水频年离别苦。况千里、具区涛怒。角里村深，毛公坛冷，从此是相思路。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。